केरल सरकार देशद्रोहियों को बढ़ावा दे रही: पाटले
मुख्यालय में भाजपा ने किया विरोध प्रदर्शन
भास्कर न्यूज | जांजगीर-चांपा
केरल में मार्क्सवादी कम्युनिस्ट पार्टी के लोगों द्वारा संघ एवं राष्ट्रवादी संगठनों के कार्यकर्ताओं की के विरोध में राष्ट्रीय सुरक्षा मंच द्वारा बुधवार को कचहरी चौक जांजगीर में धरना प्रदर्शन व आक्रोश सभा का आयोजन किया गया। कार्यक्रम को संबोधित करते हुए सांसद श्रीमती कमला देवी पाटले ने कहा कि केरल सरकार देशद्रोहियों को बढ़ावा दे रही है गुंडाराज चला रही है।
केरल में जिस तरह से संघ एवं राष्ट्रवादी संगठनों के कार्यकर्ताओं की निर्दयतापूर्वक हत्याएं की गई है, भारतीय जनता पार्टी का हर कार्यकर्ता और देश भक्त इसकी निंदा करता है। उन्होंने कहा कि केरल में जो भाजपा का झंडा लेकर चलते हैं, देश की सुरक्षा की बात कहते हैं उनकी हत्या कर दी जाती है और ऐसे गुनाहगारों को वहां की सरकार पनाह देती है। उन्होंने केरल सरकार के खिलाफ कार्रवाई करने की मांग की।
धरना प्रदर्शन को व्यास कश्यप, राष्ट्रीय सुरक्षा मंच के जिला संयोजक मेघाराम साहू, भाजपा जिला महामंत्री अमर सुल्तानिया, प्रशांत सिंह ठाकुर, पूर्व विधायक सौरभ सिंह, डॉ. कैलाश साहू आदि ने संबोधित किया। कार्यक्रम में बड़ी संख्या में भाजपा पदाधिकारी व राष्ट्रीय सुरक्षा मंच के कार्यकर्ता उपस्थित थे। कार्यक्रम का संचालन मन्मथ नाथ शर्मा ने किया ।
कार्यक्रम को संबोधित करती सांसद कमला पाटले।
hin_Deva awa_Deva bho_Deva hin_Deva hin_Deva awa_Deva awa_Deva